জানা যায়, ২০১২ সালের ডিসেম্বর মাসে প্রধানমন্ত্রী শেখ হাসিনা মৌলভীবাজারে এক জনসভায় চা শ্রমিকদের দৈনিক মজুরি কমপক্ষে একশ’টাকা ঘোষণাসহ বিভিন্ন দাবি বাস্তবায়নের আশ্বাস দেন। এরপর শ্রমিকরা ২০ দফা দাবিতে প্রধানমন্ত্রীর সঙ্গে ঢাকায় একবার দেখাও করেন। সেসময়ও তিনি দাবি বাস্তবায়নের আশ্বাস দেন। কিন্তু দীর্ঘদিন পেরিয়ে গেলেও দাবিগুলো বাস্তবায়িত হয়নি। মে মাসের প্রথম সপ্তাহে বাগান মালিকরা শ্রমিকদের দৈনিক মজুরি ৫৫ টাকার বদলে ৬২ টাকা করেন। সাত টাকা করে প্রহসনের মজুরি বৃদ্ধির বিষয়টি শ্রমিকরা মেনে নেননি। মঙ্গলবার বেলা ১১টা পর্যন্ত ধর্মঘট প্রত্যাহারের বিষয়ে বাগান মালিক বা সরকারের পক্ষ থেকে কেউ তাদের সঙ্গে যোগাযোগ করেনি বলেও জানান ।